Бизнес | Новото райониране на страната рискува да ощети Югозападна България - Dnevnik.bg
11:16, 06 окт 18 , 8501
Преди дни на портала за обществени консултации беше публикуван проект на промени в Закона за регионалното развитие, които касаят най-вече предстоящото ново райониране на страната. Новото райониране се налага по обективни причини – единият от 6-те сегашни района, а именно Северозападна България, не отговаря на европейския критерий за население (между 800 000 и 3 млн. души), тъй като населението му вече е паднало под долната граница. Много е вероятно в данните за 2018 г. и другият бързо обезлюдяващ се район, Северният централен, също да се окаже сполетян от същата съдба. Предвид това България има ангажимент да подаде предложение за нови райони на България към "Евростат% до края на тази година.
От предложените промени в Закона за регионалното развитие и придружаващата ги оценка на въздействието виждаме, обаче, че кой знае какъв смисъл от проведените обсъждания и срещи по места по новите райони не е имало. Видно е, че по някакви неведоми административни пътища е избран един от трите варианта на работната група, без промяна спрямо първоначалния вариант. Никъде в мотивите или в частичната оценка на въздействието към законопроекта не се обяснява защо точно този вариант е най-добрият, нито пък се привеждат данни за проведените обсъждания и получените становища. Аргументацията в оценката на въздействието е изключително обща и мъглява, което се вижда дори и от (дипломатичните) предложения за промени, направени от дирекция "Модернизация на администрацията" към МС.
Огромният недостатък на този вариант на райониране (както и на другите, предложени от работната група), е, че един от бъдещите районите, Югозападният, автоматично преминава в групата на "районите в преход" по класификацията на ЕК. Този проблем не е никак малък и има пряко значение за бъдещото развитие на този район.
- По-слабо развити региони – това са регионите с БВП на глава в стандарт на покупателна способност (СПС) под 75% от средното за ЕС;
- Региони в преход – с БВП/глава между 75 и 90% от средното за ЕС;
Най-вероятно след 2020 г. Кохезионната политика и средствата за нея, обаче, ще претърпят промени. По всичко личи, че промените ще са в посока намаление на бюджета за тази политика и като абсолютна сума, и като дял от общия бюджет на ЕС. По-рано тази година Европейската комисия публикува комюнике[1], в което излага своите виждания за бъдещата 7-годишна рамка и възможните варианти за действие.
При два от трите варианта за бъдещата Кохезионна политика, изложени от Комисията, Кохезионната политика спира да подкрепя райони в преход и по-силно развити райони (Вариант 2 и Вариант 3 на стр. 12 в цитирания документ) и продължава да подкрепя или само т.нар. кохезионни страни[2] (Вариант 3), или едновременно по-слабо развитите райони и кохезионните страни (Вариант 2).
Именно тези бъдещи планове за промяна в Кохезионната политика имат директно отношение към България и нейните райони от гледна точка на достъпа им до евросредства. В момента (по данни за 2016 г.) Югозападният район вече има БВП на глава от населението от 78% от средноевропейското, т.е. той автоматично преминава в категорията "район в преход", ако остане в сегашните си граници (както е предложено в законопроекта).
Това означава, че ако се приеме единият от гореспоменати варианти за бъдещата Кохезионна политика, то Югозападният район ще остане с отрязан достъп до парите по Кохезионната политика. А именно в този район е съсредоточено около 1/3 от населението и близо половината от работещите и производството на страната.
Дори и в момента, с достъп до кохезионни средства, бюджетът на столицата се задъхва. Фактът, че тук е съсредоточена работна сила и данъкоплатците не означава нищо за местния бюджет – при липсата на реална фискална децентрализация всичко "заминава" към централния бюджет и от това страдат именно най-развитите, но и най-пренаселените общини-икономически центрове като София.
Ако София не беше усвоявала пари по Кохезионната политика, то метро и до момента нямаше да има; нямаше вероятно да има и голяма част от модерната пътна инфраструктура като детелини, северни тангенти, ново околовръстно шосе и т.н.
Всякакви противопоставяния по линията провинция - София нямат никаква място в дебата за новите райони. Последните месеци се чуха мнения, че София "изсмуквала" парите за по-бедните райони на страната. Тези притеснения показват пълно неразбиране на това как работят тези инструменти – те не са игра с нулева сума, т.е. ако София и областите около София са отрязани от достъп до кохезионни средства, другите райони на страната няма да имат достъп до повече средства. Ако София се развива по-бавно, това няма да означава по-бързо развитие на другите райони (вероятно ще означава точно обратното, заради икономическите и социалните връзки между различните части на страната).
[1] COMMUNICATION FROM THE COMMISSION TO THE EUROPEAN PARLIAMENT, THE EUROPEAN COUNCIL AND THE COUNCIL A new, modern Multiannual Financial Framework for a European Union that delivers efficiently on its priorities post-2020 (The European Commission's contribution to the Informal Leaders' meeting on 23 February 2018), February 14, 2018
[2] За програмния период 2014-2020 г. т.нар. кохезионни страни са България, Хърватска, Кипър, Чехия, Естония, Гърция, Унгария, Латвия, Литва, Малта, Полша, Португалия, Румъния, Словакия и Словения. Те имат достъп до финансиране от Кохезионния фонд на ЕС.
Област Пловдив е регионален икономически тигър за 2017 г., обявиха икономисти
Трябва да се запази еврофинансирането и за богатите, и за бедните региони, настоя комисар Крецу
17:54, 10 дек 19 / Бизнес 22
17:06, 10 дек 19 / Бизнес 13
Роси 11:24, 06 окт 18 / Неутрално
Ами те затова сега всички са се юрнали към София, а в останалата част от страната също живеят българи. И точно...
anlon 12:13, 06 окт 18 / Неутрално
До коментар [#7] от "cose": Всичките пари и в този случай ще отидат пак в София, а Пазарджик ще получи ... от...
Рейтинг: 8348 11:24, 06 окт 18 Неутрално
Ами те затова сега всички са се юрнали към София, а в останалата част от страната също живеят българи. И точно по такива причини тези райони се обезлюдяват.
Рейтинг: 217 11:38, 06 окт 18 Неутрално
Бюлетинът на Института за пазарна икономика е в интерес само на софиянци. Както до сега плащаха най-евтиното парно ( по думите на Ив. Иванов), сега искат да си запазят достъпа до повече пари от Европа за сметка на другите българи.
Рейтинг: 1438 11:43, 06 окт 18 Неутрално
В момента над 2/3 от българската икономика се намира в София и региона. Факт. Колкото и София да се опитва да се прави на район с ниско БВП, скоро и това няма да е възможно. Защото икономиката ни все повече се накланя към софийско. Всички големи предприятия, ИТ компании, енергийни компании се регистрират и администрират от София и Пловдив. Индустриалните зони в тези два града все повече утесняват, докато в другата част на страната всичко замира. За да бъде София от най-ниската категория и получател на кохезионни фондове, трябва да спре развитието си самоволно. А това няма как да стане и никой няма да го позволи. Аз не познавам ИТ специалист или собственик на фабрика, който ще си построи завода или централата във Враца или Монтана, вместо в София или Пловдив. Защото големият бизнес е в тези два града. Черноморието е основно туризъм и нищо друго, там индустрията е слаба и доходите са средно с 30 % по-ниски от софийските. За Северозапада дори не говорим, там е полумъртъв регион на командно дишане.
Най-добре би било София град и София област да се отделят в отделен регион или пък заедно с Враца и Монтана. Така БВП-то се падне заради по-слабия север. Югозападният да вземе Пазарджик.
Рейтинг: 1014 11:49, 06 окт 18 Неутрално
Проблемът на Югозападния район е, че се развива бързо и преминава в по-горна група. Какво ли ще се получи, ако Перник и Дупница преминат към София?
Ако се запазят тенденциите в общественото развитие на България след няколко години страната ни ще може да бъде разделена на два района - Столичен и Околостоличен, включващ останалата част от страната. Следва бурен възход. Устойчиви региони, достъп до фондове ...
Рейтинг: 670 11:51, 06 окт 18 Неутрално
Объркано за да е сложно . Изваждането на столицата в отделен район е най- справедливото решени , това първо.
Второ регионализация на Оперативните програми на ниво региони , това второ - различни спецификите . Тоест имаме 4 оперативни програми за човешки ресурси, 4 оперативни програми за региони в растеж , 4 селски програми .., 4 оперативни програми за Икономика ..Може да останата две -три национални ...транспорт, Наука образование , административен капацитет. Правилно е да няма регионални центрове или ако има да са малки градчета ( все пак държавната служба е нещо като казарма в името на обществото) .В София администрацията ще спадне поне с 40% ...това са щетите. Ама това отдавана трябваше да го решаваме . Холандия има 40 000 администрация , а върши добре своята работа за разлика от 400 000 - та българска !
Рейтинг: 281 11:58, 06 окт 18 Неутрално
А защо се прави прерайониране през година? Аааа, да, за пари от ЕС.
Рейтинг: 235 11:59, 06 окт 18 Неутрално
Югозападният район в тези граници има над 75% от средноевропейския БВП по паритет на покупателната способност и означава, че целият район не би трябвало да получава еврофондове.
За да се избегне това към Югозападния район трябва се присъедини Пазарджишка област, която може отново да натисне района под 70% от средноевропейския БВП. За копменсация Сливенска и Ямболска област трябва да се сложат към Стара Загора в бъдещия Тракийско-родопския район.
Рейтинг: 250 12:13, 06 окт 18 Неутрално
До коментар [#7] от "cose":
Всичките пари и в този случай ще отидат пак в София, а Пазарджик ще получи ... отново нищо.
Рейтинг: 2149 12:19, 06 окт 18 Неутрално
Права си , Роска ! Още през 90 - те години , след премахването на дискриминационното "софийско жителство " хората са ПРОЗРЕЛИ че след почти 30 години ще бъде предложен такъв проект , да не говорим , че за еврофондове още не бяхме чували ! Но все пак - браво на теб !
Рейтинг: 1998 12:24, 06 окт 18 Неутрално
Северозападна България нарочно е комбинирана с Централна северна България - улеснява се кандидатстването по общи (инфраструктурни) проекти.
София няма нищо общо със северозапада и изкуственото залепяне на тези области към столицата няма да улесни нищо освен евентуалното ускоряване на изнасянето на още повече работна ръка. Дори и да допуснем, че Враца и Монтана ще могат да се възползват от административния капацитет на София и така ще имат достъп до повече средства, практически това надали ще се случи.
А отделянето на София (и Софийска област) ще доведе до отрязване на град с 1.5 млн. души (генериращ 40% от БВП на цялата страна) от достъп до европейско финансиране.
Рейтинг: 368 12:26, 06 окт 18 Неутрално
Целият рев е пак основната част от еврофондовете да се изливат в София.И е редно Института за пазарна икономика да се преименува в Софийски институт за пазарна икономика.Щото не съм прочел да защитават друг регион на страната.
Рейтинг: 522 12:27, 06 окт 18 Неутрално
ипи е прав (донякъде) за липсата на децентрализация, но нищо не се казва за бездействието на столичната општина да се опита да събере малко пари по позволени начини, да не говорим за бездействието на општината по въпроси като екология (димящи ауто), мръсотия, паркиране и тн - все теми, откъде парите просто плачат да бъдат взети, но по-лесно се усвояват кинти, отколкото изработват, за съжаление
Рейтинг: 368 12:32, 06 окт 18 Неутрално
До коментар [#3] от "Lou":Северозападна България нарочно е комбинирана с Централна северна България - улеснява се кандидатстването по общи (инфраструктурни) проекти. София няма нищо общо със северозапада и изкуственото залепяне на тези области към столицата няма да улесни нищо освен евентуалното ускоряване на изнасянето на още повече работна ръка. Дори и да допуснем, че Враца и Монтана ще могат да се възползват от административния капацитет на София и така ще имат достъп до повече средства, практически това надали ще се случи. А отделянето на София (и Софийска област) ще доведе до отрязване на град с 1.5 млн. души (генериращ 40% от БВП на цялата страна) от достъп до европейско финансиране.
Брей.Будапеща и Прага да не би да са отрязани от европейско финансиране?Докога ще се правят подобни хватки,за да се изкара София по-слабо развита, отколкото е?Не стига,че цяла България им субсидира парното .Що не го приватизират?А и от ИПИ мълчат .Нали са за пазарна икономика,а подкрепят държавно субсидиране на Топлофикация София.
Рейтинг: 1498 12:33, 06 окт 18 Неутрално
Силно се съмнявам, че има някой в министерствата, който мисли по този въпрос.
Съдадено е впечатление за абсолютна аматьорщина, хаотичност и неразбиране на подобни проблеми.
Рейтинг: 1998 12:50, 06 окт 18 Неутрално
Отделянето на София може да се случи при реална финансова децентрализация. Ако столицата запазва постъпленията от ДОД, корпоративен данък и ДДС (примерно - никой не говори за чак такава децентрализация), няма да има нужда от европейско финансиране, тъй като бюджетът ѝ ще надхвърля сегашния в ПЪТИ. А без дотиране от държавния бюджет другите области с изключение на може би Пловдив, Варна и Бургас ще измрат от глад. :)
Иначе съм напълно съгласен с позицията ти за Топлофикация. Това недоразумение трябва или да умре, или да бъде приватизирано, а всички длъжници трябва да бъдат гонени до дупка и ако трябва пълно разорение. Но това ще означава изриване на ГЕРБ от общината, а впоследствие и от държавното управление (изгуби 1 млн. гласоподаватели, пък да видим как ще спечелиш изборите). Сещаш се, че това няма как да бъде допуснато. Софрата е голяма, а Борисов вече е много дебел и не му се става от нея.
Рейтинг: 1810 12:54, 06 окт 18 Неутрално
... Холандия има 40 000 администрация , а върши добре своята работа за разлика от 400 000 - та българска !
—цитат от коментар 5 на dejmos
Това са дамите и господата, гласуващи заедно със семействата си правилно за нашата политическа партия.
Рейтинг: 368 13:09, 06 окт 18 Неутрално
До коментар [#13] от "Мусаши":Отделянето на София може да се случи при реална финансова децентрализация. Ако столицата запазва постъпленията от ДОД, корпоративен данък и ДДС (примерно - никой не говори за чак такава децентрализация), няма да има нужда от европейско финансиране, тъй като бюджетът ѝ ще надхвърля сегашния в ПЪТИ. А без дотиране от държавния бюджет другите области с изключение на може би Пловдив, Варна и Бургас ще измрат от глад. :) Иначе съм напълно съгласен с позицията ти за Топлофикация. Това недоразумение трябва или да умре, или да бъде приватизирано, а всички длъжници трябва да бъдат гонени до дупка и ако трябва пълно разорение. Но това ще означава изриване на ГЕРБ от общината, а впоследствие и от държавното управление (изгуби 1 млн. гласоподаватели, пък да видим как ще спечелиш изборите). Сещаш се, че това няма как да бъде допуснато. Софрата е голяма, а Борисов вече е много дебел и не му се става от нея.
—цитат от коментар 16 на Darulio
Интересно в коя държава по света го има това-приходите от най-богатият район да остават само за него?В София са съсредоточени всички министерства,агенции,други централни държавни институции.Съсредоточени са и множество университети.Централите на фирми, които оперират основно в други райони на страната ,също са в София.Всички магистрали също водят до София(включително АМ Марица,на която единият край свършва в АМ Тракия,която пък води до София).Е как няма да привлича млади хора и да генерира доходи?
Рейтинг: 386 13:13, 06 окт 18 Гневно
От Траянови врата до Бургас е една обособена зона. Нужно ли е да се дели на две?
Рейтинг: 10095 13:30, 06 окт 18 Неутрално
От гледна точка на получаване на средства бележката е безспорно вярна. Трябва обаче да се гледа лак ще се развиват устойчиво и самостоятелно в бъдеще
Рейтинг: 1054 13:41, 06 окт 18 Неутрално
"Северозападна България, не отговаря на европейския критерий за население (между 800 000 и 3 млн. души), тъй като населението му вече е паднало под долната граница"
По този критерий след 20-30 години цяла България ще трябва да стане един район.
Рейтинг: 610 13:41, 06 окт 18 Неутрално
До коментар [#5] от "dejmos":
Де да беше 400... Много нагоре е
Рейтинг: 712 14:02, 06 окт 18 Неутрално
От новото райониране се вижда, че има два бедни и два богати района.
Рейтинг: 868 14:20, 06 окт 18 Неутрално
До коментар [#2] от "mck15574536":
А защо тези, които идват само да работят в София, не се регистрират в нея, не плащат и данъци, а искат само да се възползват от благата на столичния град, а после да роптаят срещу всичко.?
14:30, 06 окт 18
Рейтинг: 1492 14:31, 06 окт 18 Неутрално
До коментар [#8] от "anlon":
Нещо не сте наясно как работят тези фондове. Повечето изобщо нямат нищо общо с нутс делението. А и ИПИ нещо са се пообъркали с метрото. Спомням си за части финансирани от Транспорт и Околна среда. Вижда се и от табелките.
Всъщност най-големия проблем е финансирането на държавата. Всичко отива в централния бюджет и се харчи само за това което Той реши. Прогрес с Него няма да има.
Рейтинг: 1492 14:33, 06 окт 18 Неутрално
До коментар [#24] от "ikar_01":
Кой по точно данък имаш предвид? ДОД отива в централния бюджет, не в общината.
Рейтинг: 2149 14:33, 06 окт 18 Неутрално
Роси е един истински "визионер " , достоен да разяснява с "думи прости " ВИЗИЯ ЗА БЪЛГАРИЯ !
Рейтинг: 457 14:40, 06 окт 18 Неутрално
Не знам какъв е най добрия вариант за райониране, но решението да бъде съобразено с кохезионата политика на ЕС (база за този анализ) е поредната БОЗА.
Районирането трябва да е съобразени с дългосрочните интереси на страната, а не с някаква конюнктура, като кохез. полит., която се мени през няколко години
Рейтинг: 1492 15:09, 06 окт 18 Неутрално
До коментар [#29] от "clarkv622":
Правилна мисъл Ама у нас няма никаква идея за местно самоуправление. Нито за каквото и да е различно от усвояването на обществени средства за лично ползване
Рейтинг: 217 15:26, 06 окт 18 Неутрално
Ето на това му се вика гьонсуратлък. Не стига, че десетилетия наред всички държавни средства се изливат в София, в резултат на което сега София е близко до средноевропейското равнище, а останалите райони мизерстват.
Ми дайте сега да свържем София с по-бедните райони, за да може и занапред да смуче еврофондове.
Как така Букурещ е самостоятелен район, а София е прилепена към Гоце Делчев и Трън, само и само да се възползва от фондовете?
Рейтинг: 1547 15:40, 06 окт 18 Неутрално
И на мен ми се върти нещо такова в главата, но... първо си помислих, че нищо не съм разбрала. Не виждам какво не му харесват на този вариант. Обединяването на Северозападна България с по-богатите региони на Плевен, В.Търново, Разград и Русе ще разпредели по-равномерно както фондовете, така и приходите от хазната за местната власт.
Рейтинг: 1010 16:12, 06 окт 18 Неутрално
Понеже прочетох глупостта, че София не крадяла парите от провин ията, сакам да попитам "специалиста", в коя точно част на софийското метро отидоха парите от ЕС за инфраструктурата на северозападнала България?
Нека да си попроучва нещата, преди да пише неистини, пък ако иска и други примери мога да му дам.
Рейтинг: 1010 16:19, 06 окт 18 Неутрално
Силно се съмнявам, че има някой в министерствата, който мисли по този въпрос.Съдадено е впечатление за абсолютна аматьорщина, хаотичност и неразбиране на подобни проблеми.
—цитат от коментар 14 на Jessika
Под тази маска обаче се подават типичното чантаджийско интересчийство в ущърб на болшинството българи, гарнирано с тъпо разсейване при задаване на конкретни проблеми/въпроси.
Рейтинг: 1885 16:55, 06 окт 18 Неутрално
Както и да я районират пак ще се източва всичко що може.
Трябва Лустрация!
Рейтинг: 672 17:42, 06 окт 18 Неутрално
Такъв бе мотивът при първото райониране,но съсредоточването на почити всичко в столицата го провали тотално.Спомням си,че се говореше за избор на парламенти на районите ,за известна икономическа свобода. ...
Рейтинг: 3342 17:48, 06 окт 18 Неутрално
Това е само виртуално райониране.
На практика обезлюдяването продължава с пълна сили в България.
Рейтинг: 2315 17:49, 06 окт 18 Неутрално
"Важното е Вуте да е зле", това е идеята в доста от коментарите.
Рейтинг: 3342 17:56, 06 окт 18 Неутрално
"Северозападна България, не отговаря на европейския критерий за население (между 800 000 и 3 млн. души), тъй като населението му вече е паднало под долната граница."
Същото се отнася и за Североизточна България.
Както и за Югоизточна България.
Рейтинг: 670 19:25, 06 окт 18 Неутрално
Виж Разпределението БВП над 85% е в сектор услуги. София е нещо в което се продава всичко , с монополни парва за продажба , класирания и тн. Реални неща София не произвежда.
Рейтинг: 369 22:32, 06 окт 18 Неутрално
Отчиташ ли, че голяма част от парите на София се кнофискуваха и даваха на бедни общини управлявани феодално! Най-удачно ще бъде Видин и Монтана да отидат към (юго)западния район! Останалото да не се пипа!
Рейтинг: 357 23:13, 06 окт 18 Неутрално
Ползвайте разделението на страната между трите ЕРП-а, вече 15 години работи и народът посвикна. Освен това населението така и така стремоглаво намалява, благоденстващо под мъдрото ръководство на ГЕРБ, че по-добре отсега районите да са три, а не четири.
Рейтинг: 670 09:02, 07 окт 18 Неутрално
До коментар [#43] от "niki7":
Добро предложение !
2.Княжество България ( изключвайки софийски санджак)
3. Източна Румелия
Ще дойде друго време и други хора за СЪЕДИНЕНИЕ !?
Рейтинг: 2314 15:46, 09 окт 18 Неутрално
Не става - защото ако Сливен и Ямбол минат към Тракийско-Родопския регион заради Варна и Бургас ще бъде по-богат от прага Черноморският регион.
Рейтинг: 2314 15:50, 09 окт 18 Неутрално
Ми софийските капиталисти да не разчитат все да бъдат компрадори, ами да вземат да инвестират от собствените си средства!